Oficiālais Vēstnesis L 198 , 30/07/1994 Lpp. 0103 - 0105

Speciālizdevums somu valodā: Nodaļa 2 Sējums 12 Lpp. 0161

Speciālizdevums zviedru valodā: Nodaļa 2 Sējums 12 Lpp. 0161



Komisijas Regula (EK) Nr. 1966/94 (1994. gada 28. jūlijs) par atsevišķu preču klasifikāciju kombinētajā nomenklatūrā EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu [1], kurā jaunākie grozījumi izdarīti ar Komisijas Regulu (EK) Nr. 1737/94 [2], un jo īpaši tās 9. pantu, tā kā, lai nodrošinātu minētās regulas pielikumā pievienotās kombinētās nomenklatūras vienotu piemērošanu, ir jāpieņem pasākumi attiecībā uz šīs regulas pielikumā minēto preču klasifikāciju; tā kā Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi, kas attiecas arī uz jebkuru citu nomenklatūru, kura pilnīgi vai daļēji balstīta uz to vai pievieno tai papildu apakšnodaļas un izveidota ar īpašiem Kopienas noteikumiem nolūkā piemērot tarifu vai citus pasākumus, kas saistīti ar preču tirdzniecību; tā kā šai regulai pievienotās tabulas 1. ailē aprakstītās preces saskaņā ar minētajiem vispārīgajiem noteikumiem jāklasificē ar atbilstošajiem KN kodiem, kas norādīti 2. ailē, balstoties uz pamatojumu, kas dots 3. ailē; tā kā ir pieņemts, ka saskaņā ar Kopienā spēkā esošajiem pasākumiem attiecībā uz divkāršās pārbaudes sistēmām un tekstilizstrādājumu preventīvo un retrospektīvo Kopienas uzraudzību, tos ievedot Kopienā, dalībvalstu muitas dienestu sniegto saistošo informāciju par tarifiem attiecībā uz preču klasifikāciju kombinētajā nomenklatūrā, kura neatbilst šai regulai, var turpināt izmantot 60 dienas saskaņā ar Padomes 1992. gada 12. oktobra Regulas (EEK) Nr. 2913/92 par Kopienas Muitas kodeksa izveidi [3] 12. panta 6. punktu; tā kā Muitas kodeksa komitejas Tarifu un statistikas nomenklatūras nodaļa tās priekšsēdētāja noteiktā termiņā nav sniegusi atzinumu attiecībā uz pievienotajā tabulā ietvertajiem izstrādājumiem Nr. 3, 5, 6 un 7; tā kā šajā regulā noteiktie pasākumi atbilst Muitas kodeksa komitejas Tarifu un statistikas nomenklatūras nodaļas sniegtajam atzinumam attiecībā uz pievienotajā tabulā ietvertajiem izstrādājumiem Nr. 1, 2 un 4, IR PIEŅĒMUSI ŠO REGULU. 1. pants Pievienotās tabulas 1. ailē aprakstītās preces klasificējamas kombinētajā nomenklatūrā ar atbilstošajiem KN kodiem, kas norādīti minētās tabulas 2. ailē. 2. pants Ievērojot Kopienā spēkā esošos noteikumus par divkāršas pārbaudes sistēmām un tekstilizstrādājumu preventīvo un retrospektīvo uzraudzību, tos ievedot Kopienā, uz dalībvalstu muitas dienestu sakarā ar preču klasifikāciju kombinētajā nomenklatūrā izdotu saistošu informāciju par tarifiem, kura vairs neatbilst šai regulai, saskaņā ar Regulas (EEK) Nr. 2913/92 12. panta 6. punktu var turpināt atsaukties 60 dienas. 3. pants Šī regula stājas spēkā 21. dienā pēc publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1994. gada 28. jūlijā Komisijas vārdā — Komisijas locekle Christiane Scrivener [1] OV L 256, 7.9.1987., 1. lpp. [2] OV L 182, 16.7.1994., 9. lpp. [3] OV L 302, 19.10.1992., 1. lpp. -------------------------------------------------- PIELIKUMS Preču apraksts | Klasifikācija pēc KN koda | Pamatojums | (1) | (2) | (3) | 1.Viengabalains audums, apdrukāts ar dažādu krāsu dekoratīvajiem motīviem (93 % poliestera, 7 % viskozes), papildināts ar vizuļiem un vairākiem no sintētiska materiāla izgatavotiem ziediem. Vizuļi ir pielīmēti pie auduma. Ziedu motīvu ir maz (1,70 m × 1,15 m gabalā — ap 6), un tie ir brīvi piešūti pie auduma. | 54075400 | Klasifikāciju nosaka 1. un 6. vispārīgais kombinētās nomenklatūras interpretācijas noteikums, XI nodaļas 1. piezīmes ij) un KN kodu 5407 un 54075400 apraksts. Skatīt arī harmonizētās sistēmas paskaidrojumus attiecībā uz pozīciju 5810. Klasificēšana par izšuvumu atbilstoši KN kodam 5810 nav pieļaujama, jo dekoratīvie ornamenti uz izstrādājuma ir uzšūti tik vaļīgi, ka tos var noraut, pavisam viegli paraujot. | 2.Durvju paklājiņš, kura ārējā virsma sastāv no aptuveni 1 cm gariem kokosriekstu šķiedru saišķiem, kuri vertikāli ievietoti PVC ar plastifikatoru sajauktā slānī. | 57050090 | Klasifikāciju nosaka 1. un 6. vispārīgais kombinētās nomenklatūras interpretācijas noteikums un KN kodu 5705 un 57050090 apraksts. Skatīt arī harmonizētās sistēmas paskaidrojumus attiecībā uz pozīciju 5705. | 3.Viegls, brīvi piegulošs apģērbs, kas sastāv no diviem dažādiem trikotāžas apģērba gabaliem (100 % kokvilnas), valkāšanai ķermeņa augšdaļā, un sniedzas līdz puslielam. Tam ir apaļš izgriezums ar daļēju aizdari no labās uz kreiso pusi, īsas, brīvi piegulošas piedurknes, uzdrukāti dekoratīvie ornamenti un sānos — šķēlumi. Pie izgriezuma un apģērba apakšmalā ir uzšūta trikotāžas materiāla strēmelīte (skatīt fotoattēlu Nr. 527). | 61044200 | Klasifikāciju nosaka 1. un 6. vispārīgais kombinētās nomenklatūras interpretācijas noteikums un KN kodu 6104 un 61044200 apraksts. | 4.Apģērba gabals bez piedurknēm, izgatavots no rievota, staipīga trikotāžas materiāla (100 % poliamīda), valkāšanai ķermeņa augšdaļā, kas sniedzas nedaudz zem vidukļa, ar apkaklīti, pilnīgi atverams priekšpusē, aizdare ar labo pusi pār kreiso, ar spiedpogām un divām krūšu līmenī uzšūtām kabatām (skatīt fotoattēlu Nr. 529). | 61103099 | Klasifikāciju nosaka 1. un 6. vispārīgais kombinētās nomenklatūras interpretācijas noteikums, 61. nodaļas 8. piezīmes un KN kodu 6110 un 611030 un 61103099 apraksts. | 5.100 % kokvilnas apģērba gabals, kas sniedzas līdz gurnu lejasdaļai, kura augšējā daļa ir izgatavota no auduma, ar apkaklīti, brīvi piegulošām garajām piedurknēm, kas ar spiedpogām aizdarāmas iepretī plaukstu locītavām, un divām uzšūtām kabatām krūšu līmenī. Apģērbs atverams no priekšas, spiedpogu aizdare no kakla līdz viduklim ar kreiso pusi pāri labajai. Apģērba apakšējā daļa, kas sniedzas no vidukļa līdz gurnu lejasdaļai, izgatavota no pieguloša trikotāžas auduma, ar spiedpogu aizdari uz gurniem (skatīt fotoattēlu Nr. 530). | 62052000 | Klasifikāciju nosaka 1. un 6. vispārīgais kombinētās nomenklatūras interpretācijas noteikums, 62. nodaļas 8. piezīme un KN kodu 6205 un 62052000 apraksts. | 6.Komplekts pārdošanai mazumtirdzniecībā, kas sastāv no | | Klasifikāciju nosaka 1. un 6. vispārīgais kombinētās nomenklatūras interpretācijas noteikums un KN kodu 6108, 61082100, 6212 un 62121000 apraksts. | trikotāžas krūštura (65 % poliamīda, 35 % kokvilnas) ar regulējamām lencītēm un cietām stīpiņām apakšdaļā, daļas apstrādātas ar rašelmežģīnēm, | 62121000 | viduklim un kājām piegulļošām apakšbiksītēm (80 % kokvilnas, 20 % poliamīda), daļas apstrādātas ar rašelmežģīnēm. | 61082100 | 7.Taisnstūrveida izstrādājums, kas sastāv no ļoti cieša, krāsota auduma gabala (100 % kokvilnas).Tā malas apšūtas ar audumu un apvīlētas. Uz virsmas ir izveidotas iekšējās kabatas. Tam ir arī divas atveres vietas aptuveni 10 cm garumā, kas ļauj šo izstrādājumu papildināt ar ādu vai kādu citu materiālu (stepēta vējjaka vai vatēta jaka). | 63023190 | Klasifikāciju nosaka 1. un 6. vispārīgais kombinētās nomenklatūras interpretācijas noteikums un KN kodu 6302, 630231 un 63023190 apraksts. | +++++ TIFF +++++ | --------------------------------------------------